అండర్‌ -19 ముక్కోణపు టోర్నీ…
శ్రీలంకపై భారత్‌ గెలుపు
ట్రోఫీ కైవసం
కొలంబో : ప్రేమదాస స్టేడియంలో శ్రీలంకతో జరిగిన ఫైనల్‌ పోరులో భారత్‌ అయిదు వికెట్ల తేడాతో విజయం సాధించి ట్రోఫీని కైవసం చేసుకుంది. కాగా అండర్‌ -19 ముక్కోణపు టోర్నీలో భారత కుర్రాళ్లు అదరగొట్టారు.శ్రీలంక నిర్ధేశిత టార్గెట్‌ 159 పరుగులు టార్గెట్‌ ను భారత్‌ 33.5 ఓవర్లలో అయిదు వికెట్లను కోల్పోయి ఛేధించింది. భారత ఆటగాళ్లలో వాషింగ్టన్‌ సుందర్‌ 56 పరుగులు, రిషాబ్‌ పాంట్‌ 35 పరుగులతో శుభారంభాన్నివ్వగా అనంతరం రికీ భుయ్ 29 పరుగులు,కెప్టెన్‌ ఇషాన్‌ కిషన్‌ 12 పరుగులు చేశారు.శ్రీలంక బౌలర్లలో దమిత్‌ సిల్వా మూడు వికెట్లు తీశాడు. కాగా తొలుత టాస్‌ గెలిచిన శ్రీలంక బ్యాటింగ్‌ ఎంచుకుని 47.2 ఓవర్లలో 158 పరుగులకే పరిమితమైంది.శ్రీలంక ఆటగాళ్లలో విషాద్‌ రందికా డిసిల్వా 58 పరుగులతో హాఫ్‌ సెంచరీ మినహా ఎవరూ పెద్దగా ఆడలేకపోయారు. భారత బౌలర్లు కట్టుదిట్టంగా బౌలింగ్‌ చేసి శ్రీలంక భారీ స్కోరు చేయకుండా అడ్డుకున్నారు. భారత్‌ బౌలర్లలో ఖలీల్‌ అహ్మద్‌ మూడు వికెట్లు తీయగా, అవిష్‌ఖాన్‌, మయాన్‌ దాగర్‌లకు ఒక్కొక్కరికి రెండు వికెట్లు దక్కాయి.ఇదిలా ఉండగా, ముక్కోణపు టోర్నీలో ఒక మ్యాచ్‌లో కూడా ఓటమి చెందకుండా ట్రోఫీని అందుకున్న యువ భారత జట్టును భారత క్రికెట్‌ కంట్రోల్‌ బోర్డు (బిసిసిఐ) అభినందించింది.